La Llei orgànica 8/1985, de 3 de juliol, reguladora del dret a l'educació, garanteix la llibertat d'associació dels pares d'alumnes de centres docents i també la possibilitat de promoure federacions i confederacions d'associacions amb el procediment que estableix la legislació vigent.
El Departament d'Ensenyament, dins el reconeixement de les activitats que duen a terme les federacions i confederacions d'associacions de pares d'alumnes en l'àmbit territorial de Catalunya, creu oportú fomentar aquest tipus d'actuacions mitjançant l'atorgament dels ajuts que permetin les disponibilitats pressupostàries.
De conformitat amb el que estableix el capítol 9 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre;
En ús de les facultats que m'atribueixen l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, i l'article 93 del Text refós esmentat, i a proposta de la Direcció General d'Ordenació i Innovació Educativa,
Convocar concurs públic per a l'atorgament de subvencions a federacions i confederacions d'associacions de pares d'alumnes de centres docents no universitaris de Catalunya que estiguin legalment constituïdes.
Aprovar les bases que han de regir la convocatòria de concurs públic, que consten a l'annex d'aquesta Ordre.
Les subvencions, per un import total màxim de 142.550 euros, es faran efectives amb càrrec a la posició pressupostària D/480130400/3135 de l'òrgan gestor 1302 del pressupost de la Generalitat de Catalunya per a l'any 2003, prorrogat per al 2004.
Les subvencions esmentades no tenen caràcter recurrent.
Contra aquesta Ordre, que exhaureix la via administrativa, les persones interessades poden interposar recurs contenciós administratiu, davant la Sala Contenciosa Administrativa del Tribunal Superior de Justícia de Catalunya, en el termini de dos mesos a comptar de l'endemà de la seva publicació al DOGC, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.
L'objecte d'aquesta convocatòria és fomentar la realització d'activitats i el funcionament de les federacions i confederacions d'associacions de pares d'alumnes de centres docents no universitaris, mitjançant la concessió dels ajuts corresponents, amb la finalitat de facilitar la vida associativa d'aquestes entitats dins la comunitat educativa..2 Beneficiaris
Poden sol·licitar aquests ajuts les federacions i confederacions d'associacions de pares d'alumnes de centres docents no universitaris que estiguin legalment constituïdes, tant d'ensenyaments de règim ordinari com de règim especial.
Queden excloses d'aquesta convocatòria les associacions de pares i mares d'alumnes, constituïdes a l'empara del Decret 202/1987, de 19 de maig (DOGC núm. 854, de 19.6.1987), pel qual es regulen les associacions de pares d'alumnes..3 Destinació i import dels ajuts
Els ajuts es destinaran a despeses de funcionament, difusió, formació dels associats i altres activitats que tinguin per objecte el foment de la vida associativa de l'entitat.
L'import dels ajuts s'establirà en funció de les sol·licituds rebudes i del pressupost disponible, tenint en compte els criteris de valoració que estableix la base 6..4 Sol·licituds
Les sol·licituds s'adreçaran al director general d'Ordenació i Innovació Educativa i es presentaran al Departament d'Ensenyament (Via Augusta, 202-226, 08021 Barcelona), ja sigui directament o bé per qualsevol dels mitjans que estableix l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
En el cas que les sol·licituds es presentin a les oficines de correus, s'ha de fer en sobre obert, per tal que la sol·licitud sigui datada i segellada pel funcionari de correus abans de ser certificada.
El termini de presentació de les sol·licituds serà d'un mes comptat a partir de l'endemà de la data de publicació d'aquesta Ordre al DOGC..5 Dades de la sol·licitud i documentació que cal aportar
La sol·licitud es farà d'acord amb el model que es pot trobar a l'adreça electrònica: http://www.gencat.net/ense, i haurà de contenir les dades següents:
Nombre d'entitats que integren la federació o la confederació, amb indicació del nombre de persones que hi estan associades.
Signatura de la persona que té la representació de l'entitat, i indicar-ne el càrrec.
Referència a l'ordre de convocatòria a l'empara de la qual se sol·licita la subvenció.
En cas de sol·licitar un ajut per a despeses de funcionament i activitats, caldrà indicar l'ordre de prioritat.
A la sol·licitud caldrà adjuntar la documentació següent:
a) Document que acrediti que l'entitat està legalment constituïda: certificat que indiqui que l'entitat està inscrita al Registre d'associacions o còpia de la Resolució d'inscripció.
Aquelles entitats que van presentar aquest certificat en la convocatòria del 2003, no cal que el tornin a presentar, llevat del cas que s'hagi produït alguna modificació.
b) Pressupost detallat d'ingressos i despeses de l'entitat per al 2004.
c) Declaració jurada on es faci constar que no s'ha percebut cap més subvenció destinada a les activitats per a les quals sol·licita l'ajut.
En cas contrari, cal detallar les altres fonts de finançament de l'activitat.
d) En cas que es demani una subvenció per a la realització d'activitats, descripció de l'activitat o les activitats per a les quals se sol·licita la subvenció.
Atès que la subvenció es concedirà per a la realització d'activitats concretes, cal que, per a cadascuna de les activitats per a les quals se sol·licita l'ajut, i d'acord amb el "Full de descripció de l'activitat" que acompanya la sol·licitud, s'especifiqui el següent:
Dates de la realització de l'activitat.
Pressupost clar i definit de l'activitat, amb indicació de la previsió d'ingressos i despeses desglossats per conceptes.
No es podran imputar costos propis per a la realització de les activitats.
Cal tenir present que la posterior justificació de la subvenció s'haurà de fer d'acord amb aquest pressupost.
En cas de sol·licitar ajut per més d'una activitat, caldrà indicar l'ordre de prioritat.
El nombre de les activitats subvencionades estarà supeditat a les disponibilitats pressupostàries.
e) En cas que se sol·liciti subvenció per a despeses de funcionament, caldrà detallar els costos propis per als quals se sol·licita l'ajut:
L'import de la subvenció estarà condicionat a les disponibilitats pressupostàries, i es tindrà en compte la priorització indicada a la sol·licitud, pel que fa a les activitats i al funcionament..6 Criteris de valoració de les sol·licituds
Per a la concessió de les subvencions, es tindran en compte els criteris següents:
a) L'àmbit d'actuació de la federació o confederació.
b) El nombre d'entitats que integren la federació o la confederació i el nombre de persones associades.
Les actuacions que l'entitat realitzi tant a favor de la formació dels pares d'alumnes com del foment de l'esperit associatiu.
Les activitats adreçades a estimular la participació dels pares en els òrgans de govern dels centres.
L'organització d'activitats de formació i d'informació a les associacions de pares d'alumnes.
La realització d'activitats arreu de Catalunya i en especial en sectors geogràfics i de població amb escasses possibilitats d'accedir-hi habitualment.
La utilització del català en les activitats pròpies de l'entitat.
Les activitats que tinguin per objecte fomentar i facilitar la integració escolar dels alumnes amb necessitats educatives especials.
La infrastructura d'organització i serveis de l'entitat..7 Resolució de la convocatòria
Es delega en el director general d'Ordenació i Innovació Educativa la competència per resoldre aquesta convocatòria i l'autorització de la despesa corresponent, un cop vista la proposta de la comissió avaluadora, que estarà integrada per:
La subdirectora general d'Ordenació Curricular i Programes Educatius, que en serà la presidenta.
El cap del Servei d'Execució i Gestió de Programes.
Un tècnic de la Direcció General d'Ordenació i Innovació Educativa.
La cap de la Secció de Coordinació de Programes Educatius, que hi actuarà de secretària.
La comissió podrà demanar a les entitats sol·licitants la documentació addicional i els aclariments que consideri oportuns.
La manca de presentació de la documentació requerida serà motiu d'exclusió de la convocatòria.
En qualsevol cas, les sol·licituds presentades s'entendran desestimades si no hi recau resolució expressa en el termini de sis mesos des de la finalització del termini de presentació de les sol·licituds..8 Notificació de les subvencions
La resolució de concessió es notificarà als interessats amb indicació de si exhaureix o no la via administrativa, dels possibles recursos, dels òrgans davant els quals es poden interposar, i dels terminis per interposar-los.
A més a més, la resolució de concessió es farà pública al tauler d'anuncis de la seu central del Departament d'Ensenyament, i als taulers de les delegacions territorials corresponents..9 Justificació de les subvencions
9.1 Les entitats beneficiàries hauran d'acreditar davant la Direcció General d'Ordenació i Innovació Educativa, abans del 30 de setembre de 2004, que s'ha realitzat l'activitat i que s'han complert els requisits que determina la resolució de concessió i que l'import de la subvenció s'ha destinat a l'activitat per a la qual s'ha concedit.
En cas que l'activitat subvencionada finalitzi més tard d'aquesta data, la justificació s'haurà de fer dins dels 10 dies següents a la seva finalització.
Això no obstant, abans del 30 de setembre de 2004 caldrà comunicar aquesta eventualitat a la Direcció General d'Ordenació i Innovació Educativa i indicar la data de finalització de l'activitat.
9.2 La justificació cal presentar-la dins el termini previst al punt anterior.
Si per motius excepcionals no es pot fer dins d'aquest termini, se'n podrà sol·licitar una ampliació.
Aquesta sol·licitud s'haurà de fer per escrit i presentar-se abans que finalitzi el termini esmentat.
En aquesta sol·licitud s'han d'al·legar els motius que impedeixen presentar la justificació dins de termini.
A la vista d'aquesta sol·licitud i en funció dels motius al·legats, el director general d'Ordenació i Innovació Educativa podrà concedir l'ampliació del termini per presentar la justificació.
9.3 La justificació haurà de contenir:
a) Escrit de tramesa, on s'indiqui la documentació que s'adjunta.
b) Informe del president de l'entitat conforme la subvenció atorgada s'ha destinat a la realització de les activitats per a les quals s'ha concedit.
c) Relació detallada de les despeses i, si és el cas, dels ingressos de l'activitat, d'acord amb el pressupost presentat en la sol·licitud i per l'import total consignat en aquest pressupost.
Les dades que han de constar a la relació són: la data i el número de la factura o comprovant de despesa, el NIF i el nom de l'empresa, el concepte i l'import.
d) Documents justificatius de les despeses fins a cobrir l'import concedit.
Només s'acceptaran com a documents justificatius de les despeses els originals de les factures amb els requisits legals que estableix la normativa vigent, lliurades a l'entitat beneficiària de la subvenció, acreditatives que s'ha efectuat la despesa, sens perjudici del retorn posterior dels originals que s'aportin, si així se sol·licita.
e) Fotocòpia de cadascun dels documents justificatius indicats al punt anterior.
f) Memòria descriptiva i quantificada de les actuacions desenvolupades, objecte de subvenció.
En el cas que la subvenció hagi estat concedida per a despeses de funcionament, a la memòria caldrà descriure les activitats desenvolupades, les quals hagin generat les despeses de funcionament, objecte de subvenció.
En cas que es justifiqui un import inferior a la quantitat atorgada, l'import de la subvenció es reduirà per l'import no justificat correctament.
9.4 La Direcció General d'Ordenació i Innovació Educativa podrà demanar tots els documents justificatius que calgui per comprovar l'aplicació de la subvenció.
Excepcionalment, si es produeix qualsevol canvi en la destinació de la subvenció, dins la mateixa finalitat, s'haurà de comunicar a l'òrgan concedent, el qual, si s'escau, l'haurà d'autoritzar expressament mitjançant la resolució corresponent..10 Pagament
Un cop justificada correctament la subvenció, es procedirà a tramitar la corresponent ordre de pagament..11 Obligacions dels beneficiaris
Les entitats que rebin una subvenció hauran de fer pública la col·laboració del Departament d'Ensenyament en la documentació que generin les activitats subvencionades.
Així mateix, els beneficiaris estaran obligats a facilitar tota la informació requerida pels òrgans de control de l'Administració..12 Incompliment
La inexactitud de les dades aportades o l'incompliment per part dels beneficiaris d'alguna de les obligacions que es deriven de la concessió de la subvenció podrà donar lloc a la revocació de l'import atorgat.
En cas d'incompliment, els beneficiaris estan subjectes a les sancions previstes a la secció cinquena del capítol 9 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.